Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Lystenning
6. Aktivitet (vi maler regnbue med «fluffy» maling)
7. Lesestund (vi leser om påsken)
8. Sang
9. Konkurranse (hva heter treet vi sitter i)
10. Eksperiment (vi lager brusende regnbue)
11. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Vi leser om påsken fra boken Påskesvalene fra IKO-forlaget.

# Du trenger

* Noe å filme med.
* Male fluffy regnbue: Lim, barberskum, maling (gjerne akrylmaling).
* Tre lys og fyrstikker.
* Zalo, natron, eddik og matfarge.
* Sanger og bønner.

Manus til hele niende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?   
Å, det var mange fine navn!   
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag har vi laget en regnbue. Det gjør barn over hele verden nå for å minne oss om at det skal bli fint igjen. Det er ikke sikkert at *alt* blir bra. Men det skal bli vanlig igjen. Du skal kunne gå på barnehage eller skole, invitere venner i bursdag og vi skal klemme hverandre igjen.   
  
Er det noen som vet hvilken dag det er i dag? Og hvilken fredag er det?   
Ja, langfredag var en trist dag. Da døde Jesus, og dagen var veldig lang for ham.   
Det skulle bli fint igjen. Han ble levende igjen. Men det visste ikke vennene til Jesus denne fredagen.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.  
(Her improviserer Matilda en del, så spørsmålene her avviker noe fra sendingen).   
  
**Alle som liker regnbue, klapp og si ja.**

**Alle som liker å klatre i trær, lat som dere klatrer.**

**Alle som liker påskekyllinger, nikk med hodet.**

**Alle som liker å klatre på berg, lat som dere klatrer.**

**Alle som er klar for å synge, klapp på lårene.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Lystenning

På samlingsstund tenner vi tre lys og ber. Det kan du også gjøre, men da må du sette på pause og hente en voksen! Matilda kan ikke tenne lys selv!

Jeg ber først, og så kan dere gjenta:

Vi tenner et lys og ber for om at alle barn som ikke kan gå i barnehage og på skole, skal ha det godt.

Vi tenner et lys og takker Gud for at vi bor i et godt og trygt land.

Vi tenner et lys og ber for alle barn i resten av verden.

# 6. Aktivitet

I dag skal vi lage regnbue.   
Du trenger:   
- Lim på tube  
- Barberskum  
- Maling (gjerne akrylmaling)

- Noe å røre med.

- Malekost.  
  
Slik gjør du: Blant sammen lik mengde barberskum og lim. Rør godt rundt slik at det «eser» ut. Bland i maling. Mal en regnbue.

# 7. Lesestund

Nå i påsken skal vi lese litt fra boka Påskesvalene fra IKO-forlaget. Den handler om to... ja, riktig, to svaler.   
Første gang vi leste, så møtte svalene Jesus for første gang. Da rei han inn i Jerusalem. Ja, det var det vi pratet om forrige gang – på palmesøndag.  
Etterpå fikk de to svalene høre fortellinger om Jesus. Han hadde fått havet til å bli stille og en gang mettet han 5000 mennesker. Det var til og med noen smuler igjen til fuglene.   
Men forrige gang så svalene at Jesus spiste sammen med vennene sine. En mann gikk ut fra måltidet, og han så ut som om at han pønsket på noe.   
(Det slutter med at Judas forlater måltidet).   
Nå leser vi om Jesus som blir tatt til fange og som dør.

# 8. Sang

En liten kylling i egget lå.  
Banket og banket og banket på.

Her er det trangt jeg vil ut og gå.   
Pep den og ynket seg der den lå.   
Hakke, hakke-hakk: Egget det sprakk.   
Og en liten kylling ut av det spratt.

# 9. Konkurranse

Hva heter treet vi sitter i?

# 10. Eksperiment

Du trenger:   
- Natron  
- Zalo  
- Matfarge  
- Eddik  
- Små beholdere til hver av regnbuens farger (vi klippet til pappkopper slik at de ikke ble så høye).  
  
Slik gjør du:  
- Fyll i lik mengde med natron og zalo i hver kopp. Rør godt rundt.  
- Rør inn matfarge (vi øver også litt på å blande farger!)  
- Hell i eddik i alle.  
- Rør rundt og se at regnbuen bruser opp.

# 10. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg  
Og du er glad i meg

# 